- Ідэю падтрымала наша супрацоўніца Людміла Андрэеўна Новікава. Мы прыйшлі ў фонды – а нашыя фонды наконт ткацтва з’яўляюцца аднымі з буйнейшых у рэспубліцы – і пачалі падбіраць тканіны пад кожную карціну. Але не механістычна: вось там птушачкі – і тут птушачкі. Гэта было б занадта прымітыўна. Мы падбіралі па асацыяцыях, па настроях, па нейкіх падсвядомых адчуваннях блізкасці гэтых рэчаў.